18.12.2009 Jurnalul Oficial al Uniunii Europene L 336/29 ACTE A CĂROR PUBLICARE NU ESTE OBLIGATORIE DIRECTIVA 2009/159/UE A COMISIEI din 16 decembrie 2009 de modificare, în scopul adaptării la progresul tehnic, a anexei III la Directiva 76/768/CEE a Consiliului privind produsele cosmetice (Text cu relevanță pentru SEE) COMISIA EUROPEANĂ, având în vedere Tratatul privind Uniunea Europeană şi Tratatul privind funcționarea Uniunii Europene, având în vedere Directiva 76/768/CEE a Consiliului din 27 iulie 1976 privind apropierea legislațiilor statelor membre cu privire la produsele cosmetice (!), în special articolul 8 alineatul (2), după consultarea Comitetului ştiințific pentru siguranța consu- matorilor, întrucât: Conform strategiei de evaluare a securității substanțelor utilizate în vopselele pentru păr, s-a căzut de acord cu statele membre şi cu părţile interesate că data de 31 decembrie 2007 ar fi adecvată pentru prezentarea către Comitetul ştiințific pentru siguranța consumatorilor (denumit în continuare „CSSC”) a datelor ştiințifice refe- ritoare la produșii de reacție formați de substanțele oxidante utilizate în vopselele pentru păr pe suprafața pielii capului şi la siguranța acestora pentru consumatori. În prezent, utilizarea a 31 de substanțe colorante pentru păr în produsele cosmetice este autorizată provizoriu până la 31 decembrie 2009 în limitele și în condițiile expuse în partea 2 din anexa III la Directiva 76/768/CEE. Industria cosmetică a supus CSSC datele ştiințifice soli- citate privind siguranța produşilor de reacție formaţi de substanțele oxidante utilizate în vopselele pentru păr, spre a fi evaluate înainte de 31 decembrie 2007, termenul stabilit. (!) JO L 262, 27.9.1976, p. 169. (3) Datele privind siguranța prezentate au fost evaluate de către CSSC. În ianuarie 2009, CSSC a concluzionat în avizul său că nu este în măsură să procedeze la o evaluare finală a riscului produşilor de reacție ai substanțelor oxidante utilizate în vopselele pentru păr, din cauza caracterului incomplet al dosarului prezentat de industria cosmetică. Industria cosmetică a furnizat datele absente către sfârșitul lunii septembrie 2009. În lumina celor de mai sus, evaluarea riscului datelor suplimentare prezentate şși avizul final emis de CSSC privind siguranța produselor se vor încheia după termenul provizoriu de la 31 decembrie 2009 pentru substanțele menționate în partea 2 a anexei III Prin urmare, reglementarea definitivă a celor 31 de substanțe utilizate în vopselele pentru păr menționate în partea 2 a anexei III, pe baza evaluării riscului produşilor lor de reacție, şi transpunerea acesteia în le- gislațiile statelor membre nu va avea loc înainte de expirarea termenului provizoriu. În consecință, utilizarea provizorie a acestora în produsele cosmetice, în limitele şi în condițiile expuse în partea 2 a anexei III trebuie să fie prelungită. Noul termen prelungit la 31 decembrie 2010 este considerat ca fiind suficient pentru reglementarea definitivă a acestor substanţe. Prin urmare, Directiva 76/768/CEE trebuie să fie modi- ficată în mod corespunzător. Măsurile prevăzute în prezenta directivă sunt conforme cu avizul Comitetului permanent pentru produse cosmetice, ADOPTĂ PREZENTA DIRECTIVĂ: Articolul 1 Modificarea Directivei 76/768/CEE La numerele de ordine 3, 4, 5, 6, 10, 11, 12, 16, 19, 20, 21, 22, 25, 26, 27, 29, 31, 32, 33, 34, 35, 36, 37, 38, 39, 44, 48, 49, 50, 55 și 56 din coloana g din partea 2 a anexei III la Directiva 76/768/CEE, data de „31.12.2009” se înlocuieşte cu „31.12.2010”.